钦定古今图书集成/历象汇编/岁功典/第043卷 > 永遇乐 前人
## 钦定古今图书集成/历象汇编/岁功典/第043卷 > 永遇乐 前人

松菊堂深，芰荷池小，长夏清暑。燕引雏还，鸠呼妇往，
人静郊原趣。麦天已过，薄衣轻扇，试起绕园徐步。听
衡宇、欣欣童稚，共说夜来初雨。　苍苔径里，紫葳枝
上，数点幽花垂露。东里催锄，西邻助饷，相戒清晨去。
斜川归兴，翛然满目，回首帝乡何处。只愁恐、轻鞭犯
夜，灞陵旧路。